
Ministru kabineta rīkojums Nr. 390
Rīgā 2024. gada 21. maijā (prot. Nr. 21 20. §)
Par Smiltenes novada pašvaldības nekustamā īpašuma "Gargrīdu ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Smiltenes novada pašvaldības īpašumā esošo nekustamo īpašumu "Gargrīdu ceļš" (nekustamā īpašuma kadastra Nr. 3690 008 0012) – zemes vienību (zemes vienības kadastra apzīmējums 3690 008 0023) 12,1134 ha platībā un būvi (būves kadastra apzīmējums 3690 008 0023 001) – Virešu pagastā, Smiltenes novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Smiltenes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

